**Ministru kabineta rīkojuma projekta „Par finanšu līdzekļu**

**piešķiršanu no valsts budžeta programmas „Līdzekļi neparedzētiem**

**gadījumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punkts, kas nosaka, ka līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, valsts pārvaldes uzdevumu nodrošināšanai gadījumos, ja netiek izpildītas līgumsaistības un no sadarbības partnera tiek iekasēts vai ieturēts līgumsods vai procentu maksājums par saistību neizpildi, citiem neparedzētiem gadījumiem un valstiski īpaši nozīmīgiem pasākumiem.  Ministru kabineta 2013.gada 22.novembra ārkārtas sēdes protokola Nr.62 1.§ „Par situāciju saistībā ar traģēdiju tirdzniecības centrā Priedaines ielā 20, Rīgā un veicamajiem pasākumiem traģēdijas seku novēršanai” 6.4.apakšpunkts .  Ministru kabineta 2013.gada 4.decembra rīkojuma Nr.590 „Par atbalsta pasākumiem traģēdijā Priedaines ielā 20, Rīgā, cietušajiem un seku novēršanā iesaistītajām personām” 5.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2013.gada 22.novembra ārkārtas sēdes protokola Nr.62 1§ („Par situāciju saistībā ar traģēdiju tirdzniecības centrā Priedaines ielā 20, Rīgā un veicamajiem pasākumiem traģēdijas seku novēršanai” TA-3439) 6.punktā Veselības ministrijai doto uzdevumu 2013.gada 27.novembrī tika izdots Veselības ministrijas rīkojums Nr.222 „Par veicamajiem pasākumiem saistībā ar traģēdiju tirdzniecības centrā Priedaines ielā 20, Rīgā”, kur tika uzdots Nacionālajam veselības dienestam (turpmāk – NVD) nodrošināt, ka ārstniecības iestādes apkopo rēķinus, bet neiekasē tiesību aktos noteiktās pacienta iemaksas un līdzmaksājumus no traģēdijā cietušajiem, apkopot informāciju par izdevumiem saistībā ar traģēdijā cietušajiem sniegto medicīnisko palīdzību no ārstniecības iestādēm un nodrošināt, ka ārstniecības iestādes atmaksā no traģēdijā cietušajiem līdz šim iekasētās pacienta iemaksas un līdzmaksājumus. Kā rezultātā ārstniecības iestādēm, kuras sniegušas ambulatoros un stacionāros veselības aprūpes pakalpojumus tirdzniecības centra „Maxima” traģēdijas cietušajiem, radušies papildus izdevumi, kurus ir nepieciešamas kompensēt atbilstoši Ministru kabineta 2013.gada 22.novembra ārkārtas sēdes protokola Nr.62 1.§ 6.4.punktam un Ministru kabineta 2013.gada 19.decembra rīkojuma Nr.590 „Par atbalsta pasākumiem traģēdijā Priedaines ielā 20, Rīgā, cietušajiem un seku novēršanā iesaistītajām personām” 5.punktam.  Ārstniecības iestādēm radušos izdevumu kompensācija 46 160 *euro* apmērā par ambulatoro un stacionāro veselības aprūpes pakalpojumu apjomu no 2013.gada 21.novembra līdz 2014.gada 31.janvārim tika nodrošināta no valsts budžeta programmas 02.00.00 „Līdzekļi neparedzētiem gadījumiem” pamatojoties uz 2014.gada 12.jūnija Ministru kabineta rīkojumu Nr.286 un atbilstoši Finanšu ministrijas 2014.gada 25.jūnija rīkojumam Nr.299.  Lai nodrošinātu ārstniecības iestādēm radušos izdevumu kompensāciju par ambulatoro un stacionāro veselības aprūpes pakalpojumu apjomu no 2014.gada 1.februāra līdz 2014.gada 30.jūnijam, ir nepieciešams pieņemt Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts).    Rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” paredz piešķirt Veselības ministrijai (Nacionālajam veselības dienestam) 39 999 *euro*, lai pēc traģēdijas Rīgā, Priedaines ielā 20, nodrošinātu ārstniecības iestādēm radušos izdevumu kompensāciju par laika periodu no 2014.gada 1.februāra līdz 2014.gada 30.jūnijam. |
| 3. | Projekta izstrādē iesaistītās institūcijas | NVD |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (*euro*) | | |
| **2015.gads** | **2016.gads** | **2017.gads** |
| Saskaņā ar valsts budžetu kārtējam gadam\* | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **46 160** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 46 160 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **46 160** | **39 999** | **0** | **0** | **0** |
| 2.1. valsts pamatbudžets | 46 160 | 39 999 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **-39 999** | **0** | **0** | **0** |
| 3.1. valsts pamatbudžets | 0 | -39 999 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 39 999 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | \* Līdzekļi ārstniecības iestādēm radušos izdevumu kompensācijai 46 160 *euro* apmērā par ambulatoro un stacionāro veselības aprūpes pakalpojumu apjomu no 2013.gada 21.novembra līdz 2014.gada 31.janvārim, kas tika nodrošināti no valsts budžeta programmas 02.00.00 „Līdzekļi neparedzētiem gadījumiem”, pamatojoties uz 2014.gada 12.jūnija Ministru kabineta rīkojumu Nr.286 un atbilstoši Finanšu ministrijas 2014.gada 25.jūnija rīkojumam Nr.299.  Atbilstoši Ministru kabineta un Finanšu ministrijas rīkojumiem 2014.gadā Veselības ministrijas budžeta programmā 99.00.00 „Līdzekļu neparedzētiem gadījumiem izlietojums”:  resursi izdevumu segšanai: 5 964 618 *euro* (dotācija no vispārējiem ieņēmumiem).  izdevumi: 5 964 618 *euro* t.sk.:  EKK 2000 Preces un pakalpojumi – 566 358 *euro*;  EKK 3000 Subsīdijas un dotācijas – 5 398 260 *euro*.  Rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” paredz piešķirt Veselības ministrijai (Nacionālajam veselības dienestam) 39 999 *euro* (EKK 3000 Subsīdijas un dotācijas), lai pēc traģēdijas Rīgā, Priedaines ielā 20, nodrošinātu ārstniecības iestādēm radušos izdevumu kompensāciju par laika periodu no 2014.gada 1.februāra līdz 2014.gada 30.jūnijam.  (vienlaikus palielinot resursus izdevumu segšanai - dotāciju no vispārējiem ieņēmumiem).  Detalizēti aprēķini pievienoti pielikumā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi tiks veikti Veselības ministrijas budžeta programmas 99.00.00 „Līdzekļu neparedzētiem gadījumiem izlietojums” ietvaros. | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Ministru kabineta rīkojuma projekta izpildi nodrošinās NVD. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | NVD Ministru kabineta rīkojuma projekta izpildi nodrošinās esošo funkciju ietvaros. |
| 3. | Cita informācija | Nav |

Anotācijas II, IV, V, VI sadaļa – projekts šīs jomas neskar.

Veselības ministra vietā

Ministru prezidente L.Straujuma

05.09.2014 16:03

989

S.Kasparenko

67876147, [Sandra.Kasparenko@vm.gov.lv](mailto:Sandra.Kasparenko@vm.gov.lv)